Sosia lui Kate Middleton. S-a dat drept prințesă de mai multe ori
- Emma Cristescu
- 24 martie 2024, 09:20
Heidi Agan, în vârstă de 43 de ani, este femeia care seamănă izbitor cu Kate Middleton și care o imită cu fiecare ocazie. Ea a povestit că de multe ori a fost confundată pe stradă cu soția prințului William și că a primit nenumărate mesaje.
Cum a ajuns Heidi să o imite pe Kate Middleton
"Urmăritorii mei din social media au izbucnit cu scenarii care mai de care mai îndrăznețe și afirmă că eu sunt acolo. Vă spun sigur că nu sunt! Eu eram la serviciu atunci. Sunt 100% convinsă că în acel material apar Kate Middleton și Prințul William, cu adevărat", a declarat sosia prințesei.
Heidi, în vârstă de 43 de ani, își asumă în mod profesional rolul lui Kate la petreceri, întâlniri și alte evenimente. Mulți internauți consideră că aceasta a fost plătită pentru a se da drept soția prințului William de când s-a aflat că are probleme de sănătate.
"Cât de mult ai fost plătită pentru că te-ai prefăcut că ești ea la piața fermierilor?", a comentat un utilizator de pe Instagram la o poză a lui Heidi.
După ce clienții unui restaurant unde lucra au fost uimiți de asemănarea dintre cele două femei, Agan a devenit o sosie profesionistă în 2012. "Am fost foarte norocoasă cu felul în care au decurs lucrurile și probabil că nu aș fi ajuns niciodată în acest domeniu de activitate dacă nu aș fi fost chelneriță în primul rând. Clienții au fost cei care m-au determinat să fiu o sosie a lui Kate", a declarat Agan.
Îi copiază și gesturile lui Kate Middleton
Femeia a declarat că nu o imită pe Kate doar la aspect, ci și la comportament. Aceasta a spus că s-a uitat la munte interviuri cu ea și că soția prințului William își mușcă buza, cel mai probabil când este nervoasă sau stresată.
" Sunt mereu atentă la modul în care vorbește. Cred că toate sosiile își studiază îndeaproape subiecții. Ea își mușcă uneori buza, nu sunt sigură dacă asta se întâmplă când este nervoasă sau ce", a declarat ea pentru Mirror în martie 2024.
Petrece ore întregi în oglindă
Agan a adăugat că petrece "ore întregi" pregătindu-se pentru fiecare apariție în rolul lui Kate. "Părul ei este incredibil de dificil de recreat, pentru că are o coafură grozavă", a explicat ea.
Heidi s-a pozat de multe oricu Simon Watkinson, sosia lui William, dar soțul ei din viața reală este pictorul și decoratorul Russell Agan. Cei doi au doi copii, un băiat Blake și o fiică, Abigail.